Diari Oficial de la Generalitat Valenciana


Sumari del DOGV 967, del 22-12-1988 (1988/812734)

RESOLUCIÓ de 2 de novembre de 1988, del Conseller d'Obres Públiques, Urbanisme i Transports, per la qual s'autoritza la revisió anticipada de les Normes Subsidiàries del Real de Gandia, per a conseguir els objectius que l'Ajuntament planteja, tot això segons que estableix l'article 47.2 de la Llei del Sól>>.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   967

Data del DOGV
:   22-12-1988

Secció del DOGV
:   ALTRES DISPOSICIONS

Número del document
:   1988/812734


Data del document
:   02-11-1988

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 2 de novembre de 1988, del Conseller d'Obres Públiques, Urbanisme i Transports, per la qual "autoritza la revisió anticipada de les Normes Subsidiàries del Real de Gandía, per a aconseguir els objectius que l'Ajuntament planteja, tot açò segons que estableix l'article 47.2 de la Llei del Sòl".  
Vist l'expedient de sol·licitud d'autorització per a procedir a la revisió anticipada de les Normes Subsidiàries de Planejament Municipal del Real de Gandia, que s'aprovaren el 30 de març de 1982 i  
Vist, que l'ajuntament Ple en sessió celebrada el dia 27 de maig de 1988 va acordar aprovar la Memòria de la proposta per a la revisió de les Normes Subsidiàries de Planejament Municipal, amb l'eliminació del punt 4t. d'aquestes i sol·licitar al Conseller d'Obres Públiques, Urbanisme i Transports, l'autorització necessària per a procedir a dita revisió d'acord amb les raons que s'exposen en la Memòria de la proposta.  
Vist, que dita sol·licitud amb la documentació corresponent, es va cursar a la Conselleria d'Obres Públiques, Urbanisme i Transports el 7 de juny de 1988.  
Vist, que en la Memòria de la proposta per a l'esmentada revisió s'exposa, que les Normes han estat ja modificades puntualment en dues ocasions el 29 d'abril de 1986 i el 27 de gener de 1987 i que en sòl urbà tots els terrenys no urbanitzats s'hi troben reparcel·lats o en procés de reparcel·lació i urbanització, així mateix s'indica que s'ha desenvolupat part del sòl apte per a urbanitzar mitjançant dos Plans Parcials, no obstant «al Llarg del període de vigència de les Normes, s'han anat posant de manifest una sèrie de deficiències que convé corregir per a evitar el deteriorament de la imatge de l'edificació existent, millorar l'estructura viària, corregir certes formes d'edificació, preservar la zona residencial de la indústria, etc.».  
D'altra banda s'exposa que la demanda de sòl i les perspectives de creixement de la població aconsellen la reclassificació del sòl, i ajustar-lo a les necessitats previsibles.  
A conseqüència de l'anteriorment exposat, es plantegen els següents objectius.  
1. «Defensa del barri antic, mitjançant el manteniment de la planta que hi ha, amb petites excepcions, i l'establiment de normes concretes d'edificació quant a l'aspecte exterior.  
2. Ampliació de la zona residencial extensiva (nuclis perifèrics) en la zona del Portell, per a cobrir la demanda de vivenda unifamiliar aïllada.  
3. Ampliació del sòl urbà residencial en la part nord-est del recinte urbà, fins a la prolongació del carrer en projecte núm. 4 (Av. de Jaume l), tenint cura en l?ordenació de l'aconseguiment d'una transició adequada entre el barri antic i la perifèria d'aquesta zona.  
4. Reordenació de les zones verdes de la zona industrial urbana, que avui tenen caràcter purament residual, i és molt difícil gestionar-les, i concentració d'aquestes.  
5. Aquelles altres que, en el propi procés de revisió de les Normes, es posen de manifest com a necessàries per a aconseguir els objectius ja enumerats».  
Finalment s'indica que les raons exposades per a procedir a la revisió de les Normes, no encaixen exactament en cap dels pressupostos continguts en l'article 2 de les Normes Subsidiàries vigents que s'hi refereix a possibilitats per a procedir a revisar-les, no obstant es consideren suficients.  
Vist, que la Comissió Territorial d'Urbanisme de València, en sessió celebrada el 26 de juliol de 1988 va adoptar l'acord d'informar favorablement la sol·licitud de revisió anticipada de les esmentades Normes, segons preveu l'article 47.2 de la Llei del Sòl.  
Atès, que en no ser previstes en les pròpies Normes les circumstàncies esmentades en la Memòria de proposta de revisió, procedeix l'autorització del Conseller d'Obres Públiques, Urbanisme i Transports previ informe de la Comissió Territorial d'Urbanisme, segons estableix l'article 47.2 de la Llei del Sòl.  
Atès, que els objectius que es persegueixen amb la revisió es consideren suficientment justificats, i per tant es considera procedent autoritzar la revisió de les Normes Subsidiàries.  
Vists els preceptes legals esmentats, la Llei del Sòl i la Llei de Procediment Administratiu, resolc autoritzar la revisió anticipada de les Normes Subsidiàries del Real de Gandia, per a conseguir els objectius plantejats per l'ajuntament, tot açò segons que estableix l'article 47.2 de la Llei del Sòl.  
Contra aquesta resolució que és definitiva es podrà interposar recurs de reposició davant d'aquest mateix Conseller en el termini d'un mes a comptar des de la publicació de la resolució, previ al Contenciós administratiu a interposar si fa el cos davant de la Sala Contenciosa de l?Exma. Audiència Territorial de València en el termini de dos mesos des de la data de la resolució del recurs de reposició si aquesta fóra expressa o en el termini d'un any, si no ho fóra. Tot l'anterior sense perjudici de la interposició de qualsevol altre recurs que es considere procedent.  
València, 2 de novembre de 1988. - El Conseller d'Obres Públiques, Urbanisme i Transports: Rafael Blasco i Castany.